ddrg/super_eurlex huggingface dataset:
Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για την περίοδο εμπορίας 1998/99, της τιμής παρέμβασης των χονδρών βοοειδών (98/C 87/15)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία με τον κανονισμό (ΕΚ) αριθ. . . . (2), και ιδίως το άρθρο 6 παράγραφος 2 δεύτερο εδάφιο,

την πρόταση της Επιτροπής,

τη γνώμη του Ευρωπαϊκού Κοινβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον ετήσιο καθορισμό των κοινών γεωγρικών τιμών, πρέπει να λαμβάνονται υπόψη οι στόχοι της κοινής γεωγρικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7 ότι τα στοιχεία αυτά οδηγούν στο να διατηρηθεί για την περίοδο εμπορίας 1998/99 η τιμή παρέμβασης, που είχε καθοριστεί για την περίοδο από 1ης Ιουλίου 1997 έως τις 30 Ιουνίου 1998 από τον κανονισμό (ΕΚ) αριθ. 1191/97 του Συμβουλίου, της 25ης Ιουνίου 1997 για τον καθορισμό, για την περίοδο εμπορίας 1997/98, της τιμής παρέμβασης των χονδρών βοοειδών (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1998/99, η τιμή παρέμβασης για τα σφάγια αρσενικών ζώων της ποιότητας R3 της κοινοτικής κλίμακας ταξινόμησης χονδρών βοοειδών που καθορίζεται από τον κανονισμό (ΕΟΚ) αριθ. 1208/81 του Συμβουλίου (4), όπως τροποποιήθηκε από τον κανονισμό (ΕΟΚ) αριθ. 1026/91 (5), καθορίζεται σε 347,5 ECU/100 kg βάρους σφαγίου.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 148 της 28.6.1968, σ. 24.

(2) Βλέπε σελίδα 23 της παρούσας Επίσημης Εφημερίδας

(3) ΕΕ L 170 της 28.6.1997, σ. 7.

(4) ΕΕ L 123 της 7.5.1981, σ. 3.

(5) ΕΕ L 106 της 26.4.1991, σ. 2.
Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για την περίοδο εμπορίας 1998/99, των μηνιαίων προσαυξήσεων της τιμής παρεμβάσεως των σιτηρών (98/C 87/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 (2), και ιδίως το άρθρο 3 παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον καθορισμό του αριθμού και του ποσού των μηνιαίων προσαυξήσεων καθώς και κατά τον καθορισμό του πρώτου μήνα κατά τη διάρκεια του οποίου θα εφαρμόζονται, πρέπει να λαμβάνονται υπόψη, αφενός τα έξοδα αποθηκεύσεως και χρηματοδοτήσεως για την αποθεματοποίηση των σιτηρών στην Κοινότητα και αφετέρου η ανάγκη διαθέσεως των αποθεμάτων σιτηρών σύμφωνα με τις ανάγκες της αγοράς 7

ότι, στο πλαίσιο της αναμορφώσεως της κοινής γεωργικής πολιτικής, έχει προβλεφθεί ιδίως ο καθορισμός μιας ενιαίας τιμής παρεμβάσεως για όλα τα σιτηρά 7 ότι η τιμή αυτή καθορίστηκε σε πολύ μειωμένο επίπεδο 7 ότι αυτό πρέπει να ληφθεί υπόψη κατά τον καθορισμό του ποσού των μηνιαίων προσαυξήσεων 7

ότι η τιμή παρεμβάσεως για τον αραβόσιτο και το σόργο, κατά τους μήνες Ιούλιο, Αύγουστο και Σεπτέμβριο είναι η τιμή του Μαΐου της προηγουμένης περιόδου, σύμφωνα με το άρθρο 3 παράγραφος 3 του κανονισμού (ΕΟΚ) αριθ. 1766/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη του άρθρου 3 παράγραφος 3 τελευταίο εδάφιο του κανονισμού (ΕΟΚ) αριθ. 1766/92, για την περίοδο εμπορίας 1998/99, οι μηνιαίες προσαυξήσεις που πρέπει να εφαρμόζονται στην τιμή παρεμβάσεως που ισχύει για τον πρώτο μήνα της περιόδου εμπορίας, είναι οι εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1998/99.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 181 της 1.7.1992, σ. 21.

(2) ΕΕ L 126 της 24.5.1996, σ. 37.
Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

που καθορίζει τις τιμές προσανατολισμού στον τομέα του οίνου για την περίοδο 1998/99 (98/C 87/08)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 27 παράγραφος 5,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι κατά τον καθορισμό των τιμών προσανατολισμού των διαφόρων τύπων επιτραπέζιου οίνου πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι για να επιτευχθούν οι στόχοι αυτοί, είναι πρωταρχικό να μην αυξηθεί η απόκλιση που υπάρχει μεταξύ της παραγωγής και της ζητήσεως 7 ότι, για να επιτευχθεί αυτό, πρέπει να καθορισθούν για την περίοδο 1998/99 7 οι τιμές προσανατολισμού στο ίδιο ύψος με εκείνο που είχε ληφθεί υπόψη κατά την προηγούμενη περίοδο 7

ότι οι τιμές προσανατολισμού πρέπει να καθορίζονται για κάθε τύπο επιτραπέζιου οίνου αντιπροσωπευτικού της κοινοτικής παραγωγής, όπως ορίζεται στο παράρτημα III του κανονισμού (ΕΟΚ) αριθ. 822/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1998/99, οι τιμές προσανατολισμού για τους επιτραπέζιους οίνους καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 84 της 27.3.1987, σ. 1.

(2) Βλέπε σελίδα 13 της παρούσας Επίσημης Εφημερίδας.
Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 2392/86 για την κατάρτιση του κοινοτικού αμπελουργικού μητρώου (98/C 87/12)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 80,

την πρόταση της Επιτροπής,

Εκτιμώντας:

ότι τα μέτρα που προβλέπονται από τον κανονισμό (ΕΟΚ) αριθ. 2392/86 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1596/96 (4), πρέπει να είναι αρκούντως ελαστικά ώστε να είναι δυνατή η προσαρμογή τους στην εξέλιξη της κοινής οργάνωσης της αμπελοοινικής αγοράς 7 ότι οι τεχνικές δυσχέρειες που αντιμετώπισαν η Ελλάδα και η Πορτογαλία για να καταρτίσουν το αμπελουργικό μητρώο τους οδηγούν στην παράταση της προθεσμίας που προβλέπεται στο άρθρο 4 παράγραφος 4 του κανονισμού (ΕΟΚ) αριθ. 2392/86,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 παράγραφος 4 πρώτο εδάφιο του κανονισμού (ΕΟΚ) αριθ. 2392/86, προστίθεται η ακόλουθη φράση:

«Η προθεσμία για την κατάρτιση του μητρώου στην Ελλάδα και στην Πορτογαλία λήγει στις 31 Δεκεμβρίου 2000».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 84 της 27.3.1997, σ. 1.

(2) Βλέπε σελίδα 13 της παρούσας Επίσημης Εφημερίδας.

(3) ΕΕ L 208 της 31.7.1986, σ. 1.

(4) ΕΕ L 206 της 16.8.1996, σ. 38.
Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για την περίοδο εκτροφής 1998/99, του ποσού της ενίσχυσης για τους μεταξοσκώληκες (98/C 87/07)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 845/72 του Συμβουλίου, της 24ης Απριλίου 1972, περί ειδικών μέτρων για την προώθηση της σηροτροφίας (1), όπως τροποποιήθηκε τελευταία από τον κανονισμό (ΕΟΚ) αριθ. 2059/92 (2), και ιδίως το άρθρο 2 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 2 του κανονισμού (ΕΟΚ) αριθ. 845/72 προβλέπει ότι το ποσό της ενίσχυσης για τους μεταξοσκώληκες που εκτρέφονται στην Κοινότητα πρέπει να καθορίζεται ετησίως κατά τρόπο που να συμβάλλει στην εξασφάλιση δικαίου εισοδήματος στο σηροτρόφο, λαμβάνοντας υπόψη την κατάσταση της αγοράς κουκουλιών και ακατέργαστης μέταξας, την προβλεπόμενη εξέλιξή της και την πολιτική των εισαγωγών 7

ότι η εφαρμογή των κριτηρίων που αναφέρονται ανωτέρω οδηγεί στον καθορισμό του ποσού της ενίσχυσης στο επίπεδο που αναφέρεται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εκτροφής 1998/99, το ποσό της ενίσχυσης για τους μεταξοσκώληκες, που αναφέρεται στο άρθρο 2 του κανονισμού (ΕΟΚ) αριθ. 845/72, καθορίζεται σε 133,26 ECU ανά χρησιμοποιούμενο κουτί μεταξοσπόρων.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 100 της 27.4.1972, σ. 1.

(2) ΕΕ L 215 της 30.7.1992, σ. 19.
Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό της ενδεικτικής τιμής του γάλακτος και των τιμών παρεμβάσεως του βουτύρου και του αποκορυφωμένου γάλακτος σε σκόνη για την γαλακτοκομική περίοδο 1998/99 (98/C 87/14)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 3 παράγραφος 4 και το άρθρο 5,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον ετήσιο καθορισμό των κοινών γεωργικών τιμών, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι πρέπει, ως εκ τούτου, η ενδεικτική τιμή του γάλακτος να βρίσκεται σε σχέση ισορροπίας με τις τιμές των άλλων γεωργικών προϊόντων, και ιδιαίτερα με την τιμή του βοείου κρέατος, και να ανταποκρίνεται στις επιδιωκόμενες κατευθύνσεις όσον αφορά τη βοοτροφία 7 ότι είναι, εξάλλου, απαραίτητο να ληφθούν υπόψη, κατά τον καθορισμό αυτής της τιμής, οι προσπάθειες της Κοινότητας να καθιερώσει μακροπρόθεσμα μια ισορροπία μεταξύ της προσφοράς και της ζήτησης στην αγορά του γάλακτος, λαμβάνοντας υπόψη τις εξωτερικές συναλλαγές γάλακτος και γαλακτοκομικών προϊόντων 7

ότι οι τιμές παρέμβασης του βουτύρου και του αποκορυφωμένου γάλακτος σε σκόνη έχουν σκοπό να συμβάλλουν στην επίτευξη της ενδεικτικής τιμής του γάλακτος 7 ότι είναι απαραίτητο να καθοριστούν τα επίπεδά τους, λαμβάνοντας υπόψη τόσο τη γενική κατάσταση προσφοράς και ζήτησης στη γαλακτοκομική αγορά της Κοινότητας όσο και τις δυνατότητες διάθεσης του βουτύρου και του αποκορυφωμένου γάλακτος σε σκόνη στην αγορά της Κοινότητας και τη διεθνή αγορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την γαλακτοκομική περίοδο 1998/99, η ενδεικτική τιμή του γάλακτος και οι τιμές παρεμβάσεως των γαλακτοκομικών προϊόντων καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 148 της 28.6.1968, σ. 13.

(2) ΕΕ L 206 της 16.8.1996, σ. 21.
Σύσταση για απόφαση του Συμβουλίου με την οποία εξουσιοδοτείται η Επιτροπή να διαπραγματευτεί συμφωνία με τις ώρες που έχουν ουσιαστικά συμφέροντα στον τομέα της προμήθειας μπανανών για την κατανομή των δασμολογικών ποσοστώσεων και της παραδοσιακής ποσότητας ΑΚΕ

Μετά την απόφαση του οργάνου ενστάσεων στον τομέα της διευθέτησης διαφορών που Παγκόσμιου Οργανισμού Εμπορίου, η Επιτροπή υπέβαλε στο Συμβούλιο πρόταση με σκοπό την εισαγωγή ορισμένων τροποποιήσεων στο καθεστώς εισαγωγής μπανανών στην Κοινότητα, το οποία θεσπίστηκε από τον τίτλο IV του κανονισμού (ΕΟΚ) αριθ. 404/93 του Συμβουλίου, όπως τροποποιήθηκε τελευταία απο τον κανονισμό (ΕΚ) 3290/94.

Στο πλαίσιο της πρότασης αυτής, η Επιτροπή συνέστησε στο Συμβούλιο να την εξουσιοδοτήσει προκειμένου να αρχίσει διαπραγματεύσεις με τις χώρες που έχουν ουσιαστικά συμφέροντα στον τομέα της προμήθειας μπανανών στην Κοινότητα, με σκοπό να προβεί στην κατανομή, μεταξύ των ενδιαφερομένων χωρών, των δασμολογικών ποσοστώσεων εισαγωγής καθώς επίσης και της παραδοσιακής ποσότητας ΑΚΕ, σύμφωνα με τις οδηγίες διαπραγμάτευσης που περιλαμβάνονται στο παράρτημα και κατόπιν διαβουλεύσεως με την επιτροπή του άρθρου 113.

Θα χρησιμοποιηθεί ένα ενιαίο κριτήριο για τον καθορισμό των χωρών παραγωγής που έχουν ουσιαστικό συμφέρον στον τομέα της προμήθειας μπανανών με βάση το σύνολο των εισαγωγών που πραγματοποιήθηκαν στην Κοινότητα.

Είναι χρήσιμο να υπενθυμιστεί ότι, στην περίπτωση κατά την οποία δεν θα ήταν λογικά δυνατή η επίτευξη συμφωνίας με τις ενδιαφερόμενες χώρες, η Επιτροπή πρότεινε στο Συμβούλιο, με το έγγραφο που αναφέρεται ανωτέρω, να την εξουσιοδοτήσει να προβεί, συνεπικουρούμενη από επιτροπή που συνίσταται από αντιπροσώπους των κρατών μελών, στην κατανομή μεταξύ των προμηθευτριών χωρών που έχουν ουσιαστικά συμφέροντα σον τομέα της προμήθειας μπανανών.ΠΑΡΑΡΤΗΜΑ

Χρησιμοποιείται ενιαίο κριτήριο για τον καθορισμό των χωρών παραγωγής που έχουν ουσιαστικά συμφέροντα στον τομέα της προμήθειας μπανανών, με βάση το σύνολο των εισαγωγών που πραγματοποιήθηκαν στην Κοινότητα, προκειμένου να πραγματοποιηθεί η κατανομή των δασμολογικών ποσοστώσεων και, ενδεχομένως, της συμπληρωματικής ποσότητας ΑΚΕ, σε συμφωνία με τις ενδιαφερόμενες τρίτες χώρες.

Οι διαπραγματεύσεις θα διεξαχθούν από την Επιτροπή, κατόπιν διαβουλεύσεως με την επιτροπή του άρθρου 113 και στο πλαίσιο των οδηγιών τις οποίες ενδεχομένως να λάβει η Επιτροπή από το Συμβούλιο.
Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών (1) (98/C 77/05) (Κείμενο που παρουσιάζει ενδιαφέρον για τον ΕΟΧ) COM(97) 656 τελικό - 96/0166(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ)

Ανταποκρινόμενη στη γνώμη που διατύπωσε το Ευρωπαϊκό Κοινοβούλιο (2), στις 23 Οκτωβρίου 1997, σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών COM(96) 303 τελικό - 96/0166(COD) και σύμφωνα με το άρθρο 189 Α παράγραφος 2 της συνθήκης για την ίδρυση της Ευρωπαϊκής Κοινότητας, η Επιτροπή αποφάσισε να τροποποιήσει την προαναφερθείσα πρόταση ως εξής:

(1) ΕΕ C 76 της 11.3.1997, σ. 34.

(2) Δεν έχει ακόμη δημοσιευθεί στην Επίσημη Εφημερίδα.

ΑΡΧΙΚΗ ΠΡΟΤΑΣΗ

ΤΡΟΠΟΠΟΙΗΜΕΝΗ ΠΡΟΤΑΣΗ

>ΘΕΣΗ ΠΗΝΑΚΑ>
Πρόταση κανονισμού (ΕΚ Ευρατόμ, ΕΚΑΧ) του Συμβουλίου για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (98/C 118/09) COM(97) 725 τελικό - 98/0058(CNS)

(Υποβλήθηκε από την Επιτροπή στις 20 Φεβρουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

το πρωτόκολλο περί των προνομίων και των ασυλιών των Ευρωπαϊκών Κοινοτήτων, και ιδίως τα άρθρα 13 και 23,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Ευρωπαϊκού Νομισματικού Ιδρύματος,

(1) ότι η Ευρωπαϊκή Τράπεζα, στο εξής καλουμένη «ΕΚΤ», θα συσταθεί μόλις διοριστεί η εκτελεστική της επιτροπή 7

(2) ότι είναι σκόπιμο να επεκταθεί η εφαρμογή του φόρου υπέρ των Ευρωπαϊκών Κοινοτήτων υπό τους όρους και τη διαδικασία που προβλέπονται στον κανονισμό (ΕΟΚ, Ευρατόμ, ΕΚΑΧ) αριθ. 260/68 (1), στις αποδοχές, μισθούς και αμοιβές των μελών του διοικητικού συμβουλίου και του γενικού συμβουλίου της Ευρωπαϊκής Κεντρικής Τράπεζας και του προσωπικού της 7 ότι η εφαρμογή αυτού του φόρου στο Ευρωπαϊκό Νομισματικό Ίδρυμα καθίσταται άνευ αντικειμένου όταν το ΕΝΙ τεθεί υπό εκκαθάριση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 12α του κανονισμού (ΕΟΚ, Ευρατομ, ΕΚΑΧ) αριθ. 260/68 αντικαθίσταται από το ακόλουθο κείμενο:

«Άρθρο 12α

Ο παρόν κανονισμός εφαρμόζεται στα μέλη του διοικητικού συμβουλίου και του γενικού συμβουλίου της Ευρωπαϊκής Κεντρικής Τράπεζας, στα μέλη του προσωπικού της και στους δικαιούχους των συντάξεων που καταβάλλονται από την Τράπεζα και περιλαμβάνονται στις κατηγορίες που προσδιορίζονται από το Συμβούλιο, κατ' εφαρμογήν του άρθρου 16 πρώτο εδάφιο του πρωτοκόλλου περί των προνομίων και ασυλιών, όσον αφορά τις αποδοχές, τους μισθούς και τις λοιπές αμοιβές, καθώς και τις συντάξεις, αρχαιότητας και επιζώντων που καταβάλλονται από την Τράπεζα.»

Άρθρο 2

Ο παρών κανονισμός αρχίζει να ισχύει την ημερομηνία σύστασης της Ευρωπαϊκής Κεντρικής Τράπεζας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 56 της 4.3.1968, σ. 8.
Πρόταση κανονισμού (Ευρατόμ, ΕΚΑΧ, ΕΚ) του Συμβουλίου για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων και του λοιπού προσωπικού των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερη παράγραφος και του άρθρου 14 του πρωτοκόλλου περί των προνομίων και ασυλιών των Ευρωπαϊκών Κοινοτήτων (98/C 118/10) COM(97) 725 τελικό - 98/0059(CNS)

(Υποβλήθηκε από την Επιτροπή στις 20 Φεβρουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως τα άρθρα 16 και 23,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Ευρωπαϊκού Νομισματικού Ιδρύματος,

τη γνώμη του Δικαστηρίου,

τη γνώμη που Ελεγκτικού Συνεδρίου,

(1) ότι η Ευρωπαϊκή Κεντρική Τράπεζα, στο εξής καλουμένη «EKT», θα συσταθεί μόλις διοριστεί η εκτελεστική της επιτροπή 7

(2) εκτιμώντας ότι είναι σκόπιμο να επεκταθεί στην Ευρωπαϊκή Κεντρική Τράπεζα η εφαρμογή του κανονισμού (Ευρατόμ, ΕΚΑΧ, ΕΟΚ) αριθ. 549/69 του Συμβουλίου περί καθορισμού των κατηγοριών των υπαλλήλων και του λοιπού προσωπικού των Ευρωπαϊκών Κοινοτήτων στους οποίους εφαρμόζονται ορισμένες διατάξεις του πρωτοκόλλου περί των προνομίων και ασυλιών των Κοινοτήτων, προκειμένου τα μέλη του προσωπικού της Ευρωπαϊκής Κεντρικής Τράπεζας να απολαύουν των ίδιων προνομίων, ασυλιών και διευκολύνσεων, λαμβανομένων υπόψη των καθηκόντων, των ευθυνών και της ειδικής κατάστασής τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ

Άρθρο 1

Το άρθρο 4α του κανονισμού (Ευρατόμ, ΕΚΑΧ, ΕΟΚ) αριθ. 549/69 αντικαθίσταται από το ακόλουθο κείμενο:

«Άρθρο 4α

Με την επιφύλαξη του άρθρου 23 του πρωτοκόλλου περί των προνομίων και ασυλιών των Ευρωπαϊκών Κοινοτήτων όσον αφορά τα μέλη του διοικητικού συμβουλίου και του γενικού συμβουλίου της Ευρωπαϊκής Κεντρικής Τράπεζας, απολαύουν των προνομίων και ασυλιών που προβλέπονται στο άρθρο 12, στο άρθρο 13 δεύτερη παράγραφος και στο άρθρο 14 του εν λόγω πρωτοκόλλου, τηρουμένων των όρων και των ορίων που προβλέπονται στα άρθρα 1, 2 και 3 του παρόντος κανονισμού:

- το προσωπικό της Ευρωπαϊκής Κεντρικής Τράπεζας,

- οι δικαιούχοι συντάξεων αναπηρίας, αρχαιότητας ή επιζώντων που καταβάλλονται από την Ευρωπαϊκή Κεντρική Τράπεζα.»

Άρθρο 2

Ο παρών κανονισμός αρχίζει να ισχύει από την ημερομηνία συστάσεως της Ευρωπαϊκής Κεντρικής Τράπεζας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Τροποποιημένη πρόταση κανονισμού (Ευρατόμ, ΕΚΑΧ, ΕΚ) του Συμβουλίου περί καθορισμού των εξουσιών και υποχρεώσεων των υπαλλήλων των εντεταλμένων από την Επιτροπή για την διεξαγωγή των ελέγχων των κοινοτικών ιδίων πόρων (1) (98/C 4/04) COM(97) 668 τελικό - 97/0016(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 8 Δεκεμβρίου 1997)

Προκειμένου να ληφθούν υπόψη οι γνώμες του Ελεγκτικού Συνεδρίου των Ευρωπαϊκών Κοινοτήτων και του Ευρωπαϊκού Κοινοβουλίου, η Επιτροπή υποβάλει τις ακόλουθες τροποποιήσεις στην αρχική της πρόταση:

1. Ο τίτλος της πρότασης κανονισμού αντικαθίσταται από τον ακόλουθο τίτλο:

«Τροποποιημένη πρόταση κανονισμού (Ευρατόμ, ΕΚΑΧ, ΕΚ) του Συμβουλίου περί καθορισμού των εξουσιών και υποχρεώσεων των υπαλλήλων των εντεταλμένων από την Επιτροπή για την διεξαγωγή των ελέγχων των κοινοτικών ιδίων πόρων».

2. Στο άρθρο 3 προστίθεται η ακόλουθη παράγραφος 4:

«4. Η διεξαγωγή των ελέγχων που προβλέπονται στο άρθρο 19 του κανονισμού (ΕΟΚ, Ευρατόμ) αριθ. 1552/89 και στο άρθρο 11 του κανονισμού (ΕΟΚ, Ευρατόμ) αριθ. 1553/89, εξασφαλίζεται από τους εντεταλμένους υπαλλήλους οι οποίοι, για τη διοργάνωση των εργασιών τους προβαίνουν στις ενδεδειγμένες επαφές με τις αρμόδιες υπηρεσίες στα κράτη μέλη.»

3. Το άρθρο 7 τροποποιείται ως εξής:

«Άρθρο 7

Οι διατάξεις που προβλέπονται στο άρθρο 1 παράγραφος 2, στο άρθρο 2, στο άρθρο 3 παράγραφος 2 στοιχεία α) και β), στο άρθρο 4 παράγραφος 1 και στα άρθρα 5 και 6 εφαρμόζονται επίσης στους ελέγχους που πραγματοποιεί η Επιτροπή, μέσω των μονίμων υπαλλήλων ή του λοιπού προσωπικού της που εντέλει ειδικά προς τον σκοπό αυτό, κατ' εφαρμογή του άρθρου 11 παράγραφος 1 του κανονισμού (ΕΟΚ, Ευρατόμ) αριθ. 1553/89 και του άρθρου 19 του κανονισμόυ (ΕΟΚ, Ευρατόμ) αριθ. 1552/89.

Στους ελέγχους αυτούς μπορούν να συμμετέχουν τα άτομα που τίθενται στη διάθεση της Επιτροπής υπό την ιδιότητα αποσπασμένων εθνικών εμπειρογνωμόνων.»

(1) ΕΕ C 95 της 24. 3. 1997.